turjo4nis/wikipedia-bn-dump-20250701 huggingface dataset:
টাইগার্স

টাইগার্স হলো ২০১৪ সালের একটি ভারতীয় চলচ্চিত্র, যেটি পরিচালনা করেছেন ডেনিস তানোভিচ এবং চলচ্চিত্রটি সিনেমা টাইম, এএসএপি ফিল্মস ও শিক্ষা এন্টারটেইনমেন্টের যৌথ প্রযোজনায় নির্মিত হয়েছে। চলচ্চিত্রটির শিরোনাম শুরুতে হোয়াইট লাইজ রাখা হলেও পরে সে নাম পরিবর্তন করে টাইগার্স রাখা হয়।

কাহিনি সংক্ষেপ
মারাহ (ইমরান হাশমি), পাকিস্তানের একটি ওষুধ কোম্পানির বিক্রয় প্রতিনিধি,  একদিন আবিষ্কার করে যে কোম্পানির নীতির দরুন বহু শিশু মৃত্যুমুখে পতিত হচ্ছে। ফলে সে কোম্পানির বিরুদ্ধে বিপদজনক যুদ্ধে অবতীর্ণ হয়।

অভিনয়ে 
 ইমরান হাশমি - মারাহ
 গীতাঞ্জলি থাপা - জয়নব
 ড্যানি হাস্টন - অ্যালেক্স
 খালিদ আব্দাল্লা - নাদিম
 আদিল হুসেইন - বিলাল
 মারিয়াম ডি'অ্যাবো  - ম্যাগি
 সত্যদীপ মিশ্রা - ড. ফাইজ
 হেইনো ফার্চ - রবার্ড়
 স্যাম রেইড - ফ্রাঙ্ক
 সুপ্রিয়া পাঠক - অয়নের মা
 বিনোদ নাগপাল - মুস্তাফা
 রুবিনা - সেবিকা
 ইনায়াত সুদ - সেবিকা
 কানোয়াল বাইদোয়ান - সেবিকা
 মিলিন্দ রাজা - নাদের 
 সঞ্জয় পাঞ্চাল - সঞ্জয়
 জ্যাচারি কফিন - এক্সিকিউটিভ ট্রেনার

নির্মাণ ও মুক্তি
চলচ্চিত্রটিত চিত্রগ্রহণ ২০১৩ সালে শুরু হয় এবং চলচ্চিত্রটি ২০১৪ সালের টরেন্টো আন্তর্জাতিক চলচ্চিত্র উৎসবে প্রদর্শিত হয়। চলচ্চিত্রটি জি৫-এ ২০১৮ সালের ১৩ নভেম্বর মুক্তি পায়।

তথ্যসূত্র

ববহিঃসংযোগ 
 

২০১৪-এর চলচ্চিত্র
ভারতীয় চলচ্চিত্র
২০১০-এর দশকের হিন্দি ভাষার চলচ্চিত্র
ইংরেজি ভাষার ভারতীয় চলচ্চিত্র
প্রীতম সুরারোপিত চলচ্চিত্র
সত্য ঘটনা অবলম্বনে ভারতীয় চলচ্চিত্র
পাকিস্তানের পটভূমিতে চলচ্চিত্র
ঔষধ শিল্প
২০১০-এর দশকের উর্দু ভাষার চলচ্চিত্র
নেসলে
১৯৯৪-এর পটভূমিতে চলচ্চিত্র
লন্ডনের পটভূমিতে চলচ্চিত্র
জার্মানির পটভূমিতে চলচ্চিত্র
লন্ডনে ধারণকৃত চলচ্চিত্র
জার্মানিতে ধারণকৃত চলচ্চিত্র
জি৫-এর মৌলিক চলচ্চিত্র
পাঞ্জাব, ভারতে ধারণকৃত চলচ্চিত্র
রাজাপুর উচ্চ বিদ্যালয়

রাজাপুর উচ্চ বিদ্যালয় নাটোর জেলার বড়াইগ্রাম উপজেলার একটি বিশিষ্ট বিদ্যাপীঠ।

ইতিহাস 
১৯৫৬ বীরেন্দ্রসেন লাল রায় বিদ্যালয়টি প্রতিষ্ঠা করেন। বর্তমানে বিদ্যালয়টির শিক্ষার্থীর সংখ্যা প্রায় ২০০০ জন। ২০১৬ সালে রাজাপুর উচ্চ বিদ্যালয় নাটোর জেলার শ্রেষ্ঠ মাধ্যমিক বিদ্যালয় হিসাবে সম্মাননা পায়। রাজাপুর উচ্চ বিদ্যালয় বর্তমানে নাটোর জেলার সবচেয়ে আধুনিক বিদ্যাপীঠগুলোর মধ্যে একটি।

তথ্যসূত্র

বহিঃসংযোগ
 প্রাতিষ্ঠানিক ওয়েবসাইট

নাটোর জেলার বিদ্যালয়
লুইটপল্ডপার্ক

লুইটপল্ডপার্ক জার্মানির বাভারিয়া রাজ্যের মিউনিখের শাভাবিং-ওয়েস্ট পৌরসভা শহরে অবস্থিত একটি গণউদ্যান।

ইতিহাস 
বিংশ শতাব্দীর প্রথম দিকে ম্যাক্সভরস্টাড থেকে উত্তর দিকে মিউনিখ শহরের প্রসারণের সময় নতুন ক্রমবর্ধমান শহরে সবুজ স্থান সংরক্ষণের জন্য উদ্যানটি তৈরি করা হয়। ১৯১১ সালে তৎকালীন বাভারিয়ার যুবরাজ লুইটপল্ডের ৯০তম জন্মদিনে তার নামানুসারে উদ্যানটির নামকরণ করা হয়। এটি আয়তনে । শিডপ্লাটজ ভূগর্ভস্থ স্টেশন থেকে উদ্যানটি প্রবেশযোগ্য। পরিষ্কার আকাশের যে  কোন দিনে এই উদ্যান থেকে আল্পস পর্বতমালা পরিদর্শন করা যায়।

বৈশিষ্ট্য 

উদ্যানের বিশেষ বৈশিষ্ট্য হল লুটপোল্ডুগল, একটি  আযতনের পাহাড় যা দ্বিতীয় বিশ্বযুদ্ধের বোমা হামলার কারণে শহরটিতে গঠিত হয়। ১৯৪৯ সালে, যুদ্ধের পর পাহাড়ের উপরে একটি সমতল ক্রস স্থাপন করা হয়েছিল, যেখানে ক্রসের সাথে একটি শিলালিপিতে লেখা রয়েছে, "পাথরস্তুপের নিচে মারা যাওয়া সকলের জন্য প্রার্থনা এবং স্মরণ করুন"। ১৯৫২ সালে এটি একটি স্থায়ী স্মৃতিস্তম্ভ হয়ে ওঠে।

 (বামবার্গ হাউস) পার্কের পশ্চিম দিকে অবস্থিত। এটি ১৯১১ সালে একটি ক্যাফে হিসাবে এখানে চালু হয়েছিল এবং একটি ব্যামবার্গের বাড়ির নামানুসারে এর নামকরণ করা হয়েছিল যেখানে এর নকশা পাওয়া যায়। দ্বিতীয় বিশ্বযুদ্ধের সময় এই স্থানটিতে বোমা হামলা করা হয়েছিল এবং ১৯৮০-এর দশকে একে আবার পুনর্নির্মাণ করা হয়। বাড়ির সাথে সংলগ্ন একটি হেজ মেজ বা ধাঁধা রয়েছে।

এলিস কৌত উদ্যানে একটি ঝরনা নির্মাণ করেন, যার নামকরণ করা হয়েছিল নামহীন চরিত্র থেকে। চরিত্রটি থেমে-থেমে জল নিঃসরণ করে, যা অপ্রত্যাশিতভাবে উদ্যানের দর্শনাথূীদের চমকে তোলে।

উদ্যানটি তার পুরনো বৃক্ষগুলির জন্যও পরিচিত, এবং জিঙ্গো, পিরামিডাল ওক এবং অন্যান্যে গাছের সারিতে এগুলো এখানে দেখা যায়। উদ্বোধনকালে উদ্যানের কেন্দ্রীয় বৈশিষ্ট্য ছিল নিম্ন ফ্রাঙ্কোনিয়ার নিকট অবস্থিত চুনাপাথরে তৈরি  দীর্ঘ স্মারকস্তম্ভ (Obelisk), যার চারপাশে ৯০টি লিমের গাছ রয়েছে, যা মূলত লুইটপল্ডপার্কের প্রতি বছরের জন্য একটি করে রোপন করা হয়েছে।

ঘটনাবলী 
উদ্যানটিতে জনপ্রিয়ভাবে অনেক অনুষ্ঠানের আয়োজন করা হয়েছে। শীতকালে, উদ্যানের খাড়া পাহাড়গুলি স্লেডিংয়ের জন্য জনপ্রিয়।

চিত্রশালা

তথ্যসূত্র

বহিঃসংযোগ

মিউনিখের উদ্যান ও উন্মুক্ত স্থান
সঞ্জয় কাপুর (রাজনীতিবিদ)

সঞ্জয় কাপুর  () ভারতীয় জাতীয় কংগ্রেসের একজন রাজনীতিবিদ, যিনি বিলাসপুর থেকে উত্তরপ্রদেশের পঞ্চদশ ও ষোড়শ বিধানসভা নির্বাচলে বিলাসপুর আসন থেকে বিধানসভা সদস্য নির্বাচিত হয়েছিলেন।

প্রারম্ভিক জীবন ও শিক্ষা
তিনি জন্মেছিলেন উত্তরপ্রদেশের রামপুর জেলায়। তিনি এম.জে.পি. রোহিলখণ্ড বিশ্ববিদ্যালয় থেকে আইনশাস্ত্রে স্নাতক ডিগ্রি ছাড়াও বিএড ডিগ্রি অর্জন করেন।

রাজনৈতিক জীবন
তিনি ২০০৭ ও ২০১২ সালের নির্বাচনে উত্তরপ্রদেশ বিধানসভার সদস্য নির্বাচিত হন। ২০১৭ সালের নির্বাচনে তিনি বিজেপির বলদেব সিং আওলাখের নিকট পরাজিত হন।

তথ্যসূত্র

১৯৬২-এ জন্ম
জীবিত ব্যক্তি
ভারতীয় জাতীয় কংগ্রেসের রাজনীতিবিদ
রামপুর জেলার ব্যক্তি
উত্তরপ্রদেশ বিধানসভার সদস্য ২০১২-২০১৭
উত্তরপ্রদেশ বিধানসভার সদস্য ২০০৭-২০১২
ওশান্‌স ইলেভেন

ওশান্‌স ইলেভেন স্টিভেন সোডারবার্গ পরিচালিত একটি ২০০১ মার্কিন ডাকাতির চলচ্চিত্র, এবং ১৯৬০ সালের রাট প্যাকের একই নামের চলচ্চিত্রের পুনর্নির্মাণ। এতে জর্জ ক্লুনি, ব্র্যাড পিট, ম্যাট ড্যামন, ডন চিডল, অ্যান্ডি গার্সিয়া, বার্নি ম্যাক এবং জুলিয়া রবার্টস অভিনয় করেছেন। ছবিটি বক্স অফিসে এবং সমালোচকদের কাছে সফল ছিল, এবং ২০০১ সালে ৪৫০ মিলিয়ন আয় করে।  এটি পঞ্চম সর্বোচ্চ ব্যবসা সফল সিনেমা হয়।

তথ্যসূত্র

বহিঃসংযোগ 
 

২০০১-এর চলচ্চিত্র
২০০০-এর দশকের অপরাধ চলচ্চিত্র
২০০০-এর দশকের হাস্যরসাত্মক চলচ্চিত্র
মার্কিন চলচ্চিত্র
মার্কিন অপরাধ চলচ্চিত্র
মার্কিন ডাকাতি চলচ্চিত্র
মার্কিন হাস্যরসাত্মক চলচ্চিত্র
স্টিভেন সোডারবার্গ পরিচালিত চলচ্চিত্র
ওয়ার্নার ব্রসের চলচ্চিত্র
২০০০-এর দশকের মার্কিন চলচ্চিত্র
২০০০-এর দশকের ইংরেজি ভাষার চলচ্চিত্র
ক্যালিফোর্নিয়ার পটভূমিতে চলচ্চিত্র
ক্যালিফোর্নিয়ায় ধারণকৃত চলচ্চিত্র
মার্কিন চলচ্চিত্রের পুনর্নির্মাণ
ভিলেজ রোডশো পিকচার্সের চলচ্চিত্র
রুহুল আমিন মাদানী

রুহুল আমিন মাদানী (জন্ম: ১০ ফেব্রুয়ারি ১৯৫২) বাংলাদেশের ময়মনসিংহ জেলার রাজনীতিবিদ। তিনি ময়মনসিংহ-৭ আসনের সংসদ সদস্য ছিলেন।

প্রাথমিক জীবন
হাফেজ রুহুল আমিন মাদানীর জন্ম ১০ ফেব্রুয়ারি ১৯৫২ সালে ময়মনসিংহ জেলার ত্রিশালের দরিরামপুরে।

রাজনৈতিক জীবন
হাফেজ রুহুল আমিন মাদানী ১২ জুন ১৯৯৬ সালের সপ্তম জাতীয় সংসদ নির্বাচনে বাংলাদেশ আওয়ামী লীগের প্রার্থী হিসেবে ময়মনসিংহ-৭ আসন থেকে সংসদ সদস্য নির্বাচিত হন।

২০১৪ সালের দশম জাতীয় সংসদ নির্বাচনে তিনি স্বতন্ত্র প্রার্থী হিসেবে আনারস প্রতীক নিয়ে ময়মনসিংহ-৭ আসন থেকে পরাজিত হন।

২০১৮ সালের সালের একাদশ জাতীয় সংসদ নির্বাচনেও বাংলাদেশ আওয়ামী লীগের প্রার্থী হিসেবে ময়মনসিংহ-৭ আসন থেকে সংসদ সদস্য নির্বাচিত হন তিনি।

২০২৪ সালের দ্বাদশ জাতীয় সংসদ নির্বাচনে তিনি বাংলাদেশ আওয়ামী লীগের প্রার্থী হিসেবে ময়মনসিংহ-৭ আসন থেকে স্বতন্ত্র প্রার্থী এ বি এম আনিছুজ্জামানের কাছে পরাজিত হন।

তথ্যসূত্র

একাদশ জাতীয় সংসদ সদস্য
জীবিত ব্যক্তি
ময়মনসিংহ জেলার রাজনীতিবিদ
সপ্তম জাতীয় সংসদ সদস্য
বাংলাদেশ আওয়ামী লীগের রাজনীতিবিদ
জন্মের বছর অনুপস্থিত (জীবিত ব্যক্তি)
১৯৭১-এ জন্ম
২০শ শতাব্দীর বাঙালি
২১শ শতাব্দীর বাঙালি
১৯৫২-এ জন্ম
ইস্ট বেঙ্গল মেইল

ইস্ট বেঙ্গল মেইল ভারত ও পূর্ব পাকিস্তান (বর্তমানে বাংলাদেশ ) এর মধ্যে চলমান তিনটি ট্রেনের মধ্যে একটি ট্রেন ছিল। ১৯৬৫ সালে ভারত-পাকিস্তান যুদ্ধের প্রাদুর্ভাবে রেল সংযোগটি স্থগিত করা হয়।

সংক্ষিপ্ত বিবরণ 
১৯৬৫ সালের পূর্বে ভারত ও পাকিস্তানের মধ্যে সশস্ত্র সংঘর্ষের সূত্রপাত হয়, তখন ভারত ও পূর্ব পাকিস্তানের মধ্যে রেল সংযোগ বিদ্যমান ছিল। তিনটি ট্রেন দুই দেশের মধ্যে পণ্য ও যাত্রী বহনের জন্য ব্যবহৃত হত: (১) ইস্ট বেঙ্গল এক্সপ্রেস শিয়ালদহ এবং গোয়ালন্দ ঘাটের দিয়ে গেদে রেলওয়ে স্টেশন - দর্শনা, (২) শিয়ালদহ মধ্যে পূর্ববাংলার মেল পার্বতীপুর জংশন দিয়ে গেদে রেলওয়ে স্টেশন - দর্শনা, এবং (৩) বরিশাল এক্সপ্রেস সেতালাহা ও খুলনা দিয়ে পেট্রাপোল - বেনাপোল পর্যন্ত।

তথ্যসূত্র 

কলকাতার রেল পরিবহন
পশ্চিমবঙ্গের রেল পরিবহন
বাংলাদেশের নামযুক্ত যাত্রীবাহী ট্রেন
ভারতের নামযুক্ত যাত্রীবাহী ট্রেন
ভারতের মেইল ট্রেন
অপর্যালোচিত অনুবাদসহ পাতা
কলকাতার পরিবহন
আনোয়ারুল আশরাফ খান

আনোয়ারুল আশরাফ দিলীপ একজন বাংলাদেশি রাজনীতিবিদ ও বর্তমান দ্বাদশ জাতীয় সংসদ সদস্য। আনোয়ারুল আশরাফ খান নরসিংদী-২ আসন থেকে ২০০৮, ২০১৮ এবং ২০২৪ সালের জাতীয় সংসদ নির্বাচনে বাংলাদেশ আওয়ামী লীগের মনোনয়নে সংসদ সদস্য নির্বাচিত হন।

জন্ম ও শিক্ষাজীবন 
আনোয়ারুল আশরাফ খান ১৯৫৬ সালে ১ অক্টোবর নরসিংদী জেলায় জন্মগ্রহণ করেন। সে মেডিকেল বিভাগ থেকে স্নতক সম্মান (এমবিবিএস) ডিগ্রি অর্জন করেছেন।

রাজনৈতিক ও কর্মজীবন 
আনোয়ারুল আশরাফ বিজয়ী রাজনীতিতে সক্রিয় এবং প্রবীণ রাজনৈতিক আনোয়ারুল আশরাফ বিজয়ী এবার তৃতীয় বার সংসদ সদস্য নির্বাচিত হলেন।

আরও দেখুন 
 একাদশ জাতীয় সংসদ নির্বাচন, ২০১৮
 একাদশ জাতীয় সংসদ সদস্যদের তালিকা
 দশম জাতীয় সংসদ সদস্যদের তালিকা
 বাংলাদেশের জাতীয় সংসদের সদস্যদের তালিকা

তথ্যসূত্র

বহিঃসংযোগ 
 একাদশ জাতীয় সংসদ সদস্য তালিকা (বাংলা)  - বাংলাদেশ জাতীয় সংসদ সচিবালয় কর্তৃক প্রকাশিত একাদশ জাতীয় সংসদ সদস্যদের পূর্ণাঙ্গ তালিকা।
 ১০ম জাতীয় সংসদ সদস্য তালিকা (বাংলা)  - বাংলাদেশ জাতীয় সংসদ সচিবালয় কর্তৃক প্রকাশিত ১০ম জাতীয় সংসদ সদস্যদের পূর্ণাঙ্গ তালিকা।

একাদশ জাতীয় সংসদ সদস্য
দ্বাদশ জাতীয় সংসদ সদস্য
জীবিত ব্যক্তি
বাংলাদেশ আওয়ামী লীগের রাজনীতিবিদ
১৯৫৬-এ জন্ম
নবম জাতীয় সংসদ সদস্য
গ্লিপটোথেক

গ্লিপটোথেক (জার্মান: [ɡlʏptoˈteːk] (listen)) জার্মানির মিউনিখে অবস্থিত একটি জাদুঘর। বাভারিয়ার রাজা লুডভিগ প্রথমের নিজস্ব সঙগ্রহশালা থেকে অধিকৃত গ্রিক ও রোমান ভাস্কর্য  দ্বারা এটি সজ্জিত। লিও ভন ক্লেনৎযে কর্তৃক দ্বারা নব্য-ক্লাসিকাল ধরনার নকশায় ১৮১৬ থেকে ১৮৩০ সালে এটি তৈরি হয়।

ইতিহাস 

বাভারিয়ার রাজা লুডভিগ প্রথম তার অন্যান্য আরো প্রকল্পের পাশাপাশি গ্লিপটোথেক অন্যতম একটি। তিনি জার্মানিতে "জার্মান এথেন্স" তৈরির স্বপ্ন দেখেন। যেন জার্মানিতে প্রাচীন গ্রিক সঙ্স্কৃতির ছোঁয়া পাওয়া যায়। এরই প্রেক্ষিতে তিনি মিউনিখ শহরের প্রধান ফটক তৈরি করেন। গ্লপিটোথেক মিউনিখের সবচেয়ে পুরনো জাদুঘর। 

১৮০৬ সাল থেকে ১৮৩০ সালের মধ্যে, জাদুঘর তৈরির প্রথম দিকে  লুডভিগ গ্রিক ও রোমান ভাস্কর্যের উল্লেখযোগ্য একটি সঙ্গিগ্রহ গড়ে তোলেন। নিজের জনবল দ্বারা তিনি মেডুসা রোনডানিনি, বারবেরিনি ফন এর মতো উল্লেখযোগ্য শিল্পকর্ম এই জাদুঘরে নিয়ে আসেন। ১৮১৩ সালে আফাএর মন্দির থেকে এগিনা এর মধ্যে উল্লেখযোগ্য।

স্থাপত্য 
জাদুঘরটি ক্লাসিকাল গ্রীক-ইতালিয়ান ঘরানার নকশায় নির্মিত। জাদুঘরের বাহ্যিকভাগের দেয়ালে (পেছনের দিক ছাড়া) ১৮ টি  অরিজিনাল রোমান ও গ্রিক ভাস্কর্য রয়েছে। তেরোটি আয়তাকার, বর্গাকার অথবা গোলাকার কক্ষ দ্বারা একটি কোর্টচত্বর পরিবেষ্টিত। 
ভাস্কর্যগুলো পৌরাণিক ও ঐতিহাসিক শিল্পের প্রতিনিধিত্ব করে। পূর্ব ও পশ্চিম দিকে রেনেসাঁ সিময়কার ভাস্কর্য বিদ্যমান, যে আমলে গ্লিপ্টোথেক নির্মিত হয়। এই জাদুঘরটি প্রাথমিকভাবে মার্বেল পাথরে নির্মিত হলেও দ্বিতীয় বিশ্বযুদ্ধের সময় বোমার আঘাতে তা ক্ষতিগ্রস্ত হয়। পরবর্তীতে পুনর্গঠিত করার সময়  ভেতরের দেয়াল লাল পাথর দিয়ে তৈরি হয় এমং হাল্কা প্লাস্টার দিয়ে ঢেকে দেয়া হয়।

বহিঃসংযোগ
 Glyptothek Homepage (German)
 Glyptothek Homepage (English) 
 photos

এইচঅডিওর মাইক্রোবিন্যাসের সাথে নিবন্ধসমূহ
অপর্যালোচিত অনুবাদসহ পাতা
মিউনিখের নব্যধ্রুপদী স্থাপত্য
বাভারিয়ার নিবন্ধিত ঐতিহাসিক ভবন ও স্মৃতিস্তম্ভ
মারিয়েনপ্লাৎস

মারিয়েনপ্লাৎস (, অর্থাৎ সন্ত মেরি, আমাদের লেডি স্কয়ার) জার্মানির মিউনিখ শহরের কেন্দ্রস্থলে অবস্থিত একটি এলাকা। এটি ১১৫৮ সাল থেকে শহরের প্রধান কেন্দ্র হিসেবে বিবেচিত।

স্থাপত্য

মারিয়েনপ্লাৎস নামকরণ করা হয়েছে মারিয়েনসয়লা থেকে, একটি মারিয়ান কলাম যা ১৬৬৩ সালে সুইডিশ দখল থেকে মুক্ত হওয়ার পরে উদ্‌যাপনের জন্য এই কেন্দ্রস্থলে নির্মিত হয়েছিল। বর্তমানে মারিয়েনপ্লাৎস উত্তর দিকে নিউ সিটি হল (নয়েস রাথাউস) এবং পূর্ব দিকে অবস্থিত ওল্ড সিটি হল (আল্টাস রাথাউস, একটি বলরুম এবং টাওয়ার সহ পুনর্গঠিত গোথিক কাউন্সিল হল) দ্বারা প্রভাবিত হয়।

মধ্যযুগে শহরের এই কেন্দ্রে বাজার ও ক্রীড়া প্রতিযোগিতা অনুষ্ঠিত হত। এটি মার্ক্থ (বাজার), শেরান (শস্য বাজার) এবং পরবর্তীতে স্না্নেনপ্লাজট (শস্য বাজারের কেন্দ্র) নামে পরিচিত ছিল। পরবর্তীতে ১৮৫৩ সালে এই শস্য বাজারকে "ব্লুমেনস্ট্রাস"-এর নিকটবর্তী আধুনিক কাঁচ এবং লোহা স্নাতানে স্থানান্তরিত করা হয়, স্থানটির নতুন নামটি ৯ অক্টোবর ১৮৫৪ সাল থেকে শুরু হয়। নিউ সিটি হলের টাওয়ারে গ্লকেনসপিয়েল এই প্রতিযোগিতায় অনুপ্রাণিত হয়েছিল এবং লক্ষ লক্ষ পর্যটকদের আকর্ষণ করেছিল। উপরন্তু, কার্লস্প্ল্যাজ এবং মারিয়েনপ্লাৎসসের মধ্যে পথচারী অঞ্চলটি অসংখ্য দোকান এবং রেস্তোরাঁগুলির সাথে একটি ভিড়যুক্ত এলাকা।

মেরি'র কলাম

মেরিএনসুল একটি মারিয়ান কলাম যা জার্মানি, মিউনিখের মারিয়েনপ্লাৎসতে অবস্থিত। মেরি এখানে প্যাট্রোনা বাভারিয়া (ল্যাটিন: বাভারিয়ার অভিভাবক) হিসাবে সম্মানিত। তিরিশ বছর যুদ্ধের শেষে সুইডিশ দখলের সমাপ্তি উদ্‌যাপন করার জন্য ১৬৩৮ সালে এটি নির্মিত হয়েছিল, বাভারিয়ার ড্যুক ইলেক্ট্রর ম্যাক্সিমিলিয়ান-১ এর মতে এর ফলে মিউনিখ এবং ল্যান্ডশট-এর সদৃশ আবাসিক শহরগুলি যুদ্ধ ধ্বংসের হাত থেকে রক্ষা পাবে।। ১৫৯০ খ্রিস্টাব্দের মধ্যে নির্মিত স্বর্গের রানী হিসেবে অর্ধচন্দ্রাকার চাঁদের উপর দাঁড়িয়ে থাকা কুমারি মেরির একটি সোনালি মূর্তি কলামটি শীর্ষ অবস্থান করছে। মূর্তি মূলত ফ্রাউএনকিরছে মধ্যে অবস্থিত ছিল। মিউনিখের মেরিএনসুল এই ধরনের প্রথম কলামটি আল্পসের উত্তরে নির্মিত হয়েছিল এবং ইউরোপের এই অংশে অন্যান্য মেরি কলাম নির্মাণের অনুপ্রাণিত করেছিল। 

কলামের স্তম্ভমূলের প্রতিটি কোনায়  ফার্ডিনান্ড মুরমান্ন  দ্বারা নির্মিত একটি পুত্ত মূর্তি  রয়েছে। চারটি পুত্তি প্রতিবেশীকে প্রতিদ্বন্দ্বিতার প্রতিদ্বন্দ্বী করে প্রতিফলিত করে তুলেছে: সিংহের দ্বারা যুদ্ধ, কুকুরের দ্বারা মহামারি,  ড্রাগন  দ্বারা  ক্ষুধা বা দুর্ভিক্ষ এবং সর্প দ্বারা বৈধর্ম্যের প্রতীক।

বড়দিনের বাজার 
ক্রিসমাসের তিন সপ্তাহ আগে ক্রসিকিন্ডেলমার্ক্ট বা বড়দিনের বাজার মারিয়েনপ্লাৎসতে এবং শহরের অন্যান্য স্কয়ারে উন্মুক্ত করা হয, ক্রিসমাসের পণ্য, খাদ্য এবং পানীয় বিক্রির উদ্দেশ্যে।

পরিবহন
মিউনিখ মারিয়েনপ্লাৎস স্টেশনটি স্কয়ারটিতে ইউ-বাহন এবং এস-বাহন-এর পরিষেবা প্রদান করে।

দ্বিতীয় এস-বাহন টানেল প্রকল্পের (জ্বেয়েট স্ট্যামস্টার্রে) অংশ হিসাবে, একটি নতুন স্টেশন, মারিয়েনহফ, এলাকাটির উত্তরে নির্মিত হবে। নতুন স্টেশনটি বিদ্যমান লাইনে সংযোগ ঘটাবে।

তথ্যসূত্র

বহিঃসংযোগ

 প্রাতিষ্ঠানিক ওয়েবসাইট (জার্মান)
 মারিয়েনপ্লাৎস ৩৬০ ° প্যানোরামা

মিউনিখের চত্বর
মিউনিখের দর্শনীয় স্থান
ফজলুল হক (সঙ্গীতজ্ঞ)

ওস্তাদ ফজলুল হক (২২ ফেব্রুয়ারি ১৯৩২- ২৫ মে ১৯৯৩) ছিলেন একজন প্রখ্যাত বাঙালি শাস্ত্রীয় সঙ্গীত গুরু এবং নজরুল সঙ্গীত শিল্পী। সঙ্গীতে অসামান্য অবদানের জন্য বাংলাদেশ সরকার ১৯৯৩ সালে তাকে একুশে পদকে ভূষিত করেন।

প্রারম্ভিক জীবন
১৯৩২ সালের ২২ ফেব্রুয়ারি জামালপুর জেলার দেওয়ানগঞ্জ থানার ব্রহ্মপুত্র নদের তীরে অবস্থিত চর ভবসুর সরকার পাড়া গ্রামে জন্মগ্রহণ করেন। তার পিতার নাম ফসিউদ্দিন আহমেদ যিনি পেশায় ছিলেন আইনজীবী, মাতার নাম আবেদা খাতুন। ফজলুল হক জামালপুর সিংহজানী উচ্চ বিদ্যালয় হতে ম্যাট্রিক পাশ করেন।

শাস্ত্রীয় সঙ্গীত শিক্ষা  
সঙ্গীতে  হাতেখড়ি স্থানীয় শিক্ষক ও সঙ্গীতজ্ঞ প্রাণেশ চন্দ্র মজুমদারের হাতে। এরপর জামালপুরের প্রবীণ শিল্পী ধীরু সেন এবং ময়মনসিংহের প্রখ্যাত ওস্তাদ বিজয়কৃষ্ণ ভট্টাচার্যের নিকট উচ্চাঙ্গসঙ্গীতে তালিম নেন। এরপর ভারতের বিহারে দীর্ঘদিন ধরে তালিম নেন ওস্তাদ নিহার হোসেন খান ও ওস্তাদ নূর মোহাম্মদ খানের নিকট। এছাড়াও কলকাতায় ওস্তাদ বড়ে গোলাম আলী, ওস্তাদ গুল মুহম্মদ সহ শাস্ত্রীয় সঙ্গীতের বহু মহারথীর কাছে থেকে নিরন্তর সঙ্গীত সাধনা করেছেন।

সঙ্গীত জীবন 

ফজলুল হক বুলবুল ললিতকলা একাডেমিতে ৩০ বছরেরও বেশি সময় ধরে সঙ্গীত শিক্ষা দিয়েছেন। তার হাতে তৈরি হয়েছে দেশের অনেক প্রথিতযশা শিল্পী। ‘ওস্তাদ ফজলুল হক সঙ্গীত একাডেমি’ গঠনের মধ্য দিয়ে তিনি সঙ্গীতকে সকলের মাঝে পৌঁছানোর চেষ্টা করেছিলেন। তাছাড়া ১৯৬২ সালে বাংলাদেশ বেতারের নিয়মিত শিল্পী হিসেবে যোগদেন তিনি। আমজাদ হোসেনের ‘ধারাপাত, পিচ ঢালা পথ’ সহ বেশ কিছু চলচ্চিত্রে কণ্ঠ দিয়েছেন।

তার কাছে তালিম নিয়েছেন এমন শিল্পীদের মধ্যে অগ্রগণ্য;
 আব্দুল জব্বার 
 নীলুফার ইয়াসমিন 
 ফৌজিয়া ইয়াসমিন
 শাহনাজ রহমতুল্লাহ
 সাবিনা ইয়াসমিন
 আঞ্জুমান আরা বেগম
 জিনাত রেহানা
 মুজিব পরদেশী
 শাহীন সামাদ
 ফেরদৌস ওয়াহিদ
 শবনম মুশতারী
 লোকসঙ্গীত শিল্পী আরিফ দেওয়ান 
 শামা রহমান (রবীন্দ্র সঙ্গীত শিল্পী) 
 
 শাহনাজ বুলবুল (প্রবাসী লোকশিল্পী) 
 চঞ্চল মণ্ডল (অস্ট্রেলীয় বাংলাদেশি শিল্পী)
 টিটু আলী

এছাড়াও ওস্তাদ ফজলুল হকের সংস্পর্শে এসেছেন ফকির আলমগীর সহ অসংখ্য শিল্পী।

মৃত্যু 

১৯৯৩ সালের ২৫ মে জামালপুরের দেওয়ানগঞ্জে মৃত্যুবরণ করেন এই শাস্ত্রীয় সঙ্গীত গুরু।

সম্মাননা 
তিনি বহুবিধ সম্মাননায় ভূষিত হয়েছিলেন যদিও তিনি ব্যক্তিগত জীবনে সম্পূর্ণ প্রচার বিমুখ ছিলেন। তার উল্লেখযোগ্য সম্মাননা সমূহ,
 একুশে পদক সঙ্গীতে ১৯৯৩ সালে
তাকে উৎসর্গ করে গঠিত হয় ওস্তাদ ফজলুল হক শিল্পীগোষ্ঠী।

তথ্যসূত্র

১৯৩২-এ জন্ম
১৯৯৩-এ মৃত্যু
বাংলাদেশী গায়ক
বাংলা ভাষার সঙ্গীতশিল্পী
শিল্পকলায় একুশে পদক বিজয়ী
জামালপুর জিলা স্কুলের প্রাক্তন শিক্ষার্থী
ব্রাজিলে হিন্দুধর্ম

হিন্দুরা ব্রাজিলে সংখ্যালঘু সম্প্রদায়। দেশটির মোট জনসংখ্যার ০.০১% লোক হিন্দু। দেশটিতে হিন্দু ধর্মের সাথে সংশ্লিষ্ট উল্লেখযোগ্য প্রতিষ্ঠানগুলো হল: আনন্দমার্গ, ব্রহ্ম কুমারী, ওশো ইন্সটিটিউট ব্রাজিল (ওশো (চন্দ্র মোহন জৈন বা রজনীশ) একটি জৈন পরিবারে জন্মগ্রহণ করেছিলেন কিন্তু 1969 সালের পর নিজেকে প্রতিটিসংগঠিত ধর্ম থেকে দূরে সরিয়ে নেন), ইসকন, ইয়োগা ইন বাউন্ড, ব্রাজিল গৌড়ীয় মঠ ও শ্রী চৈতন্য সারস্বত মঠ ই অর্গানাইজেসাও বৃন্দা ডি পরমদ্বীত।

পরিসংখ্যান
২০০০ সালের পরিখ্যান অনুযায়ী, দেশটিতে হিন্দু ধর্মাবলম্বীদের সংখ্যা ২৯০৫। ২০১১ সালের জরিপ অনুযায়ী দেশটিতে প্রায় ৯,৫০০ জন হিন্দু বাস করে, যা দেশটির মোট জনসংখ্যার ০.০১%।

হিন্দুদের প্রতি নিপীড়ন
২০১৮ সালে দেশটির কুরিতিবা শহরে অবস্থিত ইসকন মন্দিরে অজ্ঞাত দুষ্কৃতিকারীরা হামলা চালায়। তারা কৃষ্ণ ও তার মা যশোদার ছবির মর্যাদাহানি করে।

বহিঃসংযোগ

তথ্যসূত্র

দেশ অনুযায়ী হিন্দুধর্ম
ব্রাজিলে হিন্দুধর্ম
ব্রাজিলে ধর্ম
দক্ষিণ আমেরিকায় হিন্দুধর্ম
মিউনিখ ম্যারাথন

জেনেরালি মিউনিখ ম্যারাথন () একটি বার্ষিক ম্যারাথন পথে চলার প্রতিযোগিতা যেটি জার্মানির মিউনিখ শহরে প্রতিবছর অক্টোবর মাসে অনুষ্ঠিত হয়। প্রতিযোগিতায় অর্ধ ম্যারাথন এবং  দৌড়ের ইভেন্ট রয়েছে।

১৯৭২ সালের গ্রীষ্মকালীন অলিম্পিকের পর মিউনিখে ছোট মাপের দৌড় প্রতিযোগিতা অনুষ্ঠিত হতে থাকে। এরপর ১৯৮৩ সালে মাইকেল থালজ কোম্পানি (এফভিএম) এবং মিউনিখ রোড রানারস ক্লাবের উদ্যাগে মিউনিখ ম্যারাথন প্রতিষ্ঠা লাভ করে। ১৯৭২-এর অলিম্পিকের মতো হুবহু মিল রেখে এই ম্যারাথনের দৌড়ের স্থান শুরু হয় মিউনিখ অলিম্পিক পার্কের কৌবার্টিনপ্লাজ থেকে মিউনিখ অলিম্পিক স্টেডিয়ামে পর্যন্ত। একদম প্রথম ম্যারাথন দৌড়ে ২০০০ হাজার প্রতিযোগিকে নিয়ে এই প্রতিযোগিতা শুরু হয়। এরপর প্রতি বছরই প্রতিযোগির সংখ্যা বাড়তে থাকে। ১৯৮৩ সালে যা ৬৫০০ তে পৌঁছায়। গণমানুষের অংশগ্রহণ ছাড়াও নানা উচ্চ পেশাজীবীর মানুষ এই প্রতিযোগিতায় অংশগ্রহণ করে। ১৯৯০ এরপর হটাৎ করেই প্রতিযোগিতায় অংশগ্রহণকারীদের সংখ্যা কমে যায়। ৬৩৪০ থেকে ৩৩৬০ এ নেমে আসে। মূলত এই প্রতিযোগিতার প্রতিষ্ঠাতা কোম্পানির দূর্নীতির জন্য প্রতিযোগির সংখ্যা কমে যায়।

২০০০ সালে শহরের পাশ দিয়ে নতুন করে এই দৌড়ের আয়োজন করা হয়। কিন্তু এর জনপ্রিয়তা কমে যায়। তাই আবারও শহরের মধ্যে ও অলিম্পিক স্টেডিয়ামের মধ্যে এই দৌড় শুরু করা হয়। ২০০১ সালে প্রায় ৫০০০ প্রতিযোগী ম্যারাথন দৌড় সমাপ্ত করে। এই প্রতিযোগিতা জার্মানির সবচেয়ে বড় দৌড় প্রগিযোগিতা এবং ২০০৪ সালে ৯০৪১ জন (সর্বোচ্চ) ম্যারাথন দৌড় সমাপ্ত করে। ২০০৬ সালের মিউনিখ ম্যারাথন ছিল আনুষ্ঠানিক জার্মান ম্যারাথন দৌড় প্রতিযোগিতা। যেখানে পুরুষদের মধ্যে প্রথম হন ম্যাথিউস কর্নার, মহিলাদের মধ্যে কারমেন সিয়েহার্ট।

সবচেয়ে কম সময়ে এই দৌড় শেষ করেন কেনিয়ার মাইকেল কাইট এবং হাঙ্গেরির ক্যারোলিনা জাবো।

বিজয়ীরা

নির্দেশক:

ম্যারাথন

অর্ধ ম্যারাথন

১০ হাজার মিটার দৌড়

তথ্যসূত্র

বিজয়ীর তালিকা
Gasparovic, Juraj & Loonstra, Klaas (2011-10-10). Münich Median Marathon. Association of Road Racing Statisticians. Retrieved on 2011-10-28.

বহিঃসংযোগ

অফিশিয়াল টাইমস ওয়েব সাইট

জার্মানিতে ম্যারাথন
১৯৮৩ থেকে অনুষ্ঠিত হওয়া প্রতিযোগিতা
মিউনিখের ক্রীড়া প্রতিযোগিতা
১৯৮৩-এ পশ্চিম জার্মানিতে প্রতিষ্ঠিত
জার্মানির বার্ষিক ক্রীড়া প্রতিযোগিতা
বাভারিয়া মূর্তি

১৯শ শতকের ব্রোঞ্জ ও বালু-কাস্টে নির্মিত একটি ভাস্কর্যের নাম বাভারিয়া । ভাস্কর্যটি দক্ষিণ জার্মানির মিউনিখে অবস্থিত। নারীর আদলে নির্মিত এই ভাস্কর্যটি বাভারিয়ার শক্তি, সামর্থ্য ও যশকে প্রদর্শন করে।

গঠন 
ভাস্কর্যটির সাথে একটি সিঁড়ি ও হল অব ফেম  সঙ্গিযুক্ত। রাজা লুডভিগ প্রথম দ্বারা আয়োজিত একটি প্রতিযোগিতার মাধ্যমে এর নকশা নির্বাচন করা হয়। ১৮৪৪ সাল থেকে ১৮৫০ সাল সময়কালে এটি নির্মিত হয়। ধ্রুপদী সভ্যতার  পর্ববর্তী সময়ে সম্পূর্ণ ব্রোঞ্জ আবৃত প্রথম বৃহদাকার ভাস্কর্য। এর বিশাল আকৃতির জন্য কয়েকটি অঙ্গিশে আলাদা ভাবে ভাস্কর্যটি নির্মিত হয়েছে। ভাস্কর্যটি দৈর্ঘ্যে ১৮ দশমিক ৫২ মিটার (৬০ ফুট ৯ ইঞ্চি)। এর ওজন প্রায় ৮৬ দশমিক ৩৬ টন। ভাস্কর্যটির পাদদেশের স্তম্ভটি প্রায় আট দশমিক ৯২ মিটার বা ২৮ ফুট উঁচু।

ইতিহাস 
রাজা লুডভিগ প্রথমের বাল্যকাল থেকে একদিকে যেমন নেপোলিয়নের মত শক্তিশালী ক্ষমতাধর অন্যদিকে অস্ট্রিয়ার মতো রাজ্য। সবমিলিয়ে লুডভিগ প্রথম তার প্রতিনিধিত্বকারী ভিটেলবাখ হাউজের দেখানোর মত সেরকম কিছু ছিলো না। ১৮০৫ সালে, নেপোলিয়ন মিউনিখকে নিজের ক্ষমতাবল থেকে মুক্তি দেয়। নেপোলিয়ন লুডভিগের বাবা ম্যাক্সিমিলানকে বাভারিয়া রাজ্যের রাজা ঘোষণা করে।  ১৮১৩ সালে লাইপজিগের যুদ্ধে নেপোলিয়নের পরাজয়ের পর মাত্র মিউনিখে শান্তি ফিরে আসে। এর আগ অব্দি বাভারিয়া সর্বদাই যুদ্ধ আর হানাহানির রণাঙ্গন হয়ে ছিলো।

এই ইতিহাস দেখে বড় হওয়া রাজা লুডভিগ ভবিষ্যতের রাজা হিসেবে ঘোষিত হওয়ার পর থেকে "সর্বসেরা জার্মান জাতি" চিন্তায় অনুপ্রাণিত হন। আর এই ধরনের আদর্শ নিয়ে বড় হওয়া লুডভিগ রাজা হওয়ার পর একাধিক প্রকল্প হাতে নেন। এই প্রকল্পগুলোই পরে একে একে বাভারিয়ার জাতীয় স্মৃতিস্তম্ভ হয়ে ওঠে। এই ধরনের জাতীয়তাবাদী চিন্তা থেকে গড়ে তোলা স্মৃতিস্তম্ভের মাঝে আছে দানুবে নদীর দিকে মুখ করে থাকা ভালহালা মন্দির, মিউনিখের হল অব ফেম (১৮৫৩), ১৮৬৩ সালে নির্মিত স্বাধীনতাকক্ষ (Befreiungshalle)। এই সবগুলোই রাজার ব্যক্তিগত অর্থায়নে নির্মিত হয়েছিলো। প্রত্যাশা ছিলো এই স্থাপত্যকলাগুলো জার্মানির নিজস্বতা তুলে ধরবে যদিঅ এই নিয়ে বিতর্ক র্যে যায়।

১৮২৫ সালে বাবার মৃত্যুর পর সিংহাসনে বসা রাজা লুডভিগ গ্রীসের সাথে এক ধরনের আত্মিক সম্পর্কবোধ করতেন। প্রাচীণ গ্রীশ নিয়ে প্রচন্ড রকমের আগ্রহী এই রাজা মিউনিখকে "ইসার নদীর তীরের এথেন্স" হিসেবে গড়ে তুলতে চেয়েছিলেন। লুডভিগের দ্বিতীয় পুত্র অটো ১৮৩২ সালে গ্রীসের রাজা হন।

নির্মাণ 
১৮৩৩ সালে হল অব ফেম নির্মাণের জন্য নকশার ধারণআ পেতে রাজা লুডভিগ প্রথম একটি প্রতিযোগিতার আয়োজন করেন। নিজ রাজ্যের রাজধানী মিউনিখে একটি দেশাত্মবোধক স্থাপত্য নির্মাণের ইচ্ছে রাজা লুডভিগের বাল্যকাল থেকেই ছিলো। ১৮৩২ সালের মার্চে ফ্রিডরিখ বন গ্যার্টনার, ইয়োসেফ ডানিয়েল অ'মুলার ও ফ্রিডরিখ জিবলান্ডের মতো শিলপীদের আপত্তি থাকা স্বত্তেও সবশেষে লেও ভন ক্লেনযেকে হল অব ফেম এর দায়িত্ব দেয়া হয়। ক্লাসিকাল ধরাণার এত বিশাল মূর্তি আগে কখনো নির্মিত না হওয়াতে রাজা লুডভিগ এই নকশা নিয়ে প্রচন্ড আশাবাদী ছিলেন। এই ব্যাপারে লুডভিগ লিখেন, "নিরো আর আমিই শুধুমাত্র এত বিশাল মূর্তি স্থাপনে সক্ষম"

তথ্যসূত্র 

জার্মানির ভাস্কর্য
জার্মানির ভূ-চিহ্ন
মিউনিখের নব্যধ্রুপদী স্থাপত্য
জার্মানির স্মৃতিস্তম্ভ ও স্মারক
মিউনিখের ভবন ও স্থাপনা
১৮৫০-এর ভাস্কর্য
ব্রোঞ্জ ভাস্কর্য
অক্টোবরফেস্ট

অক্টোবরফেস্ট (জার্মান উচ্চারণ: [ɔkˈtoːbɐˌfɛst]) বিশ্বের সবচেয়ে বড়ো ভকফেস্ট (বিয়ার উৎসব এবং ভ্রমণ উৎসব) জার্মানির বাভারিয়া অঞ্চলের মিউনিখে প্রতি বৎসর উদ্‌যাপন করা হয়।১৬ থেকে ১৮ দিন ব্যাপী এই ফোক উৎসব সেপ্টেম্বরের মধ্য বা শেষ দিক থেকে অক্টোবরের প্রথম সপ্তাহান্ত পর্যন্ত চলে। প্রতি বছর সারা বিশ্ব থেকে প্রায় ৬০ লাখ মানুষ এই উৎসবে যোগ দেয়। অক্টোবরফেস্ট বাভারিয়ার সংস্কৃতির একটি গুরূত্বপূর্ণ অংশ, যা ১৮১০ সাল থেকে চলে আসছে। বর্তমানে সারা বিশ্বে মিউনিখের এই অক্টোবরফেস্টের আদলে উৎসব অনুষ্ঠিত হয়।

ইতিহাস 

ক্রোনপ্রিনতজ লুডভিগ (১৭৮৬-২৮৬৮), পরবর্তীকালের রাজা লুডভিগ প্রথম (রাজকালঃ ১৮২৫-১৮৪৮) রাজকন্যা স্যাক্স-হিল্ডবুর্গহাউজেনের থেরেসের সাথে ১৮১০ সালের ১২ই অক্টোবর বিবাহ বন্ধনে আবদ্ধ হন। মিউনিখের সকল নাগরিককে এই উপলক্ষ্যে মিউনিখ শহরের ফটকের সামনের মাঠে উৎসবে আমন্ত্রণ জানানো হয়। রাজকন্যাকে সম্মানিত করে এই মাঠগুলোকে Theresienwiese ("থেরেসার গড়") নাম দেয়া হয়। যদিও বর্তমানে স্থানীয়রা সংক্ষেপে "ভিস্ন" বলেই অভিহিত করে তবে, এখন অব্দি কাগজে কলমে মাঠগুলোর নাম অপরিবর্তিত আছে।  নব্যবিবাহিতদের সম্মানে ১৮ই অক্টোবর ১৫শ শতকের ঐতিহ্যবাহী ঘোড়দৌঁড় আয়োজিত হয়। প্রচলিত আছে যে, আন্দ্রেয়াস মিখায়েল দা'আরমি, জাতীয় প্রহরী দলে একজন মেজর এই বুদ্ধি প্রথম প্রস্তাব করেন। অবশ্য অক্টোবরফেস্টের পুরো ধারণাটি খুব সম্ভবত ফ্রানৎয বাউমগার্টনার, একজন গাড়োয়ান এবং জাতীয় প্রহরী দলের সারজেন্ট কর্তৃক প্রস্তাবিত। যদিও, অক্টোবরফেস্ট ও ঘোড়দৌঁড়ের সূচনা নিয়ে বিতর্ক রয়েছে, তবে প্রতিবছর এর আয়োজনের প্রেক্ষিতেই ১৮১১ সালে পুনরায় উৎসবের আয়োজন করা হয়, যা এখন বাৎসরিক উৎসবে রূপ নিয়েছে। স্বাভাবিকভাবেই, উৎসবে সমাগম হতে যাওয়া মানুষের কথা চিন্তা করে প্রধান শহরের বাইরের মাঠে উৎসবের আয়োজনের পরিকল্পনা করা হয়। এই মাঠগুলো মূলতঃ ৪০ হাজার ঘোড়দৌঁড় পর্যবেক্ষকদের জন্য ব্যবহৃত হতো।
তবে দুঃখের বিষয় এবছর (২০২১) করোনার কারণে বন্ধ রয়েছে অক্টোবর ফেস্ট । আগামী বছর (২০২২) ১৭ সেপ্টেম্বর শুরু হবে অক্টোবর ফেস্ট আর শেষ হবে ৩ রা অক্টোবর।

তথ্যাবলি

আকার 
অক্টোবরফেস্ট বিশ্বের সবচেয়ে বড়ো ভোকফেস্ট (ফোক উৎসব) হিসেবে পরিচিত।

১৯৯৯ সালে ৪২ হেক্টর বিস্তৃত থেরেসিইয়েনভিসে (থেরেসার গড়ে) সাড়ে ৬০ লাখ মানুষ এই উৎসবে যোগ দেয়। 

– ৭২ % জনগণই বাভারিয়ার অধিবাসী।

– ১৫ % শতাংশ জনগণ ইউরোপীয় ইউনিয়নের পার্শ্ববর্তী দেশ এবং ইউরোপের বাইরের দেশ- মার্কিন যুক্তরাষ্ট্র, কানাডা, অস্ট্রেলিয়া, নিউজিল্যান্ড এবং পশ্চিম এশিয়া থেকে আসে।

অক্টোবরফেস্ট ছাড়াও এই একই জায়গায় অন্য উৎসবেরও আয়োজন করা হয়। এপ্রিল/মে মাসে মিউনিখের বসন্ত উৎসব ও ডিসেম্বরের টলউড উৎসবে অন্তত সাড়ে ছয় লাখ মানুষের সমাগম ঘটে।

তথ্যসূত্র 

মিউনিখের দর্শনীয় স্থান
সেপ্টেম্বর উদ্‌যাপন
অক্টোবর উদ্‌যাপন